De Name vo de baide Stai isch nöd aihaitlich und si werdet entweder Pierres-à-Niton, Pierres à Niton, hüüfiger aber Pierre du Niton gnennt. De Name bidütet »Neptunstai«, e Hiiwiis druf, as de Stai i de Antiki möglicherwiis em Wassergott Neptun gwait gsii isch. D Vereerig vo dem am Genfersee isch för d Römerzitt guet bilait, wie Inschrifte us Gempf und Losann zaiget. Z Vevey isch zudem no e Statue vom Neptun gfunde wore. Bis i d Noizitt ine isch au d Saag vomene Wassergaist mitem Name Nuiton oder Neton am Gemfersee umegange.